**Nota informativă**

**la proiectul Hotărârii Guvernului cu privire la modificarea Hotărârii Guvernului nr.1552/2002 pentru aprobarea Normelor financiare pentru activitatea sportivă**

|  |
| --- |
| 1. **Denumirea autorului și după caz a participanților la elaborarea proiectului.**
 |
| Proiectul a fost elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite.** |
| În perioada 01-10 iulie 2023, în mun. Chișinău, se va desfășura Campionatul European de Haltere. Această competiție sportivă va fi organizată de către Asociația Obștească Federația de Haltere din Moldova, sub egida Federației Europene de Haltere (EWF).La Campionatul European de Haltere vor participa circa 336 de sportivi și 162 de antrenori, medici/maseuri și conducători de delegații din 45 de state europene.Potrivit art.6 alin.(3) lit.k) din Legea nr.330/1999 cu privire la cultura fizică și sport, Ministerul Educației și Cercetării autorizează desfăşurarea în Republica Moldova a campionatelor mondiale/europene şi participarea reprezentativelor naţionale la aceste campionate.În Republica Moldova, un eveniment sportiv de nivelul respectiv la o probă olimpică se va organiza în premieră. Această competiție sportivă internațională va contribui la dezvoltarea sportului autohton, dar și va atrage numeroși turiști străini.Inventarul sportiv folosit de către participanți la Campionatul European de Haltere va rămâne în posesia instituțiilor sportive din subordinea Ministerului Educației și Cercetării.Potrivit prevederilor Regulamentului de organizare și desfășurare a Campionatului European de Haltere, conform Devizului de cheltuieli, Ministerul Educației și Cercetării urmează să transfere Federației de Haltere din Moldova mijloace financiare în sumă de 5 000,00 mii lei.Conform Hotărârii Guvernului nr.1552/2002, Ministerul Educației și Cercetării poate aloca mijloace financiare, federațiilor sportive naționale în mod exclusiv pentru următoarele categorii de cheltuieli: * hrana sportivilor de performanță;
* transport, premii pentru sportivi/antrenori;
* vize și teste SaRS-CoV-2;
* vitamine;
* locațiunea sălii sportive și servicii foto/video;
* procurarea medaliilor/cupelor;
* asigurarea medicală și taxa de participare la competiții sportive.

Conform Regulamentul de organizare și desfășurare a Campionatului European de Haltere, Ministerul Educației și Cercetării, suplimentar celor prevăzute de Hotărîrea Guvernului nr. 1552/2002, urmează să acopere următoarele cheltuieli:* Vizita tehnică a reprezentanților Federației europene de haltere (EWF);
* Taxa de concurs achitată Federației europene de haltere (EWF);
* Diurne ofițeri antidoping al Agenției Mondiale Antidoping (WADA);
* Fișe de acreditare;
* Amenajare Arena Chișinău;
* Arenda oficiul acreditării;
* Materiale informative;
* Administratori sistemul de gestiune electronic competițional (staff tehnic);
* Producerea video și streaming;
* Administratori sistemul de producere video și streaming (staff tehnic);
* Furchet arbitri și oaspeți VIP;
* Paza;
* Ceremonia de deschidere;
* Ceremonia de închidere cu banchet.

În contextul integrării europene, competițiile sportive organizate pe teritoriul Republicii Moldova urmează să fie desfășurate, conform cerințelor stabilite de Regulamentele de organizare și funcționare a federațiilor sportive internaționale. La etapa actuală, Normele financiare pentru activitate sportivă aprobate prin Hotărârea Guvernului nr.1552/2002 nu corespund, în totalitate, condițiilor prevăzute de Regulamentele de organizare și funcționare a federațiilor sportive internaționale.În acest context, aprobarea modificărilor în Hotărârea Guvernului nr.1552/2002 va permite finanțarea campionatelor internaționale, găzduite de țara noastră, conform cerințelor stabilite de federațiile sportive europene și internaționale.Proiectul urmează să intre în vigoare la ziua publicării în Monitorul Oficial din motiv că mijloacele financiare pentru desfășurarea Campionatului European de Haltere urmează să fie transferate în regim de urgență Federației de Haltere din Moldova pentru organizarea acestuia în termenele necesare. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Proiectul nu conține norme de armonizare a legislației naționale cu legislația Uniunii Europene.  |
| **4. Principalele prevederi ale proiectului și evidențierea elementelor noi.** |
| În Republica Moldova urmează a fi organizat, în premieră, Campionatul European de Haltere. Prin aprobarea modificărilor Hotărârii Guvernului nr.1552/2002, competițiile internaționale sportive organizate pe teritoriul Republicii Moldova, vor fi susținute financiar de către Ministerul Educației și Cercetării, conform cerințelor prevăzute în Regulamentul de organizare a competiției sportive ale federațiilor sportive internaționale.  |
| **5. Fundamentarea economico-financiară.** |
| Implementarea proiectului nu necesită cheltuieli bugetare suplimentare. Campionatul European va fi finanțat din contul alocațiilor aprobate în bugetul Ministerului Educației și Cercetării la subprogramul 8602 „Sport”, în sumă de 5 000,0 mii lei. |
| **6. Modul de încorporare a actului în cadrul normativ în vigoare.** |
| Proiectul se încorporează în sistemul actelor normative și nu necesită amendarea cadrului normativ. |
| **7. Avizarea și consultarea publică a proiectului.** |
| În scopul respectării Legii nr.100/2017 și ale Legii nr.239/2008 pe pagina web oficială a ministerului ([www.mec.gov.md](http://www.mec.gov.md)), la secțiunea Transparența decizională a fost asigurată plasarea anunțului privind inițiativa de elaborare a proiectului, fiind accesibil la următorul link: <https://particip.gov.md/ro/document/stages/anunt-referitor-la-initierea-procesului-de-elaborare-a-proiectului-hotararii-guvernului-cu-privire-la-organizarea-si-desfasurarea-campionatului-european-de-haltere-rezervat-sportivilor-pina-la-15-ani-si-pina-la-17-ani/10244>. Proiectul va fi supus avizării de către Ministerul Finanțelor, Ministerul Justiției și Centrul Național Anticorupție. |
| **8. Constatările expertizei anticorupție.** |
| Proiectul va fi supus expertizei anticorupție. |
| **9. Constatările expertizei de compatibilitate.** |
| Proiectul nu necesită efectuarea expertizei de compatibilitate, dat fiind faptul că proiectul nu reprezintă relevanță UE. |
| **10. Constatările expertizei juridice.** |
| Proiectul va fi supus expertizei juridice. |
| **11. Constatările altor expertize.** |
| Proiectul nu necesită a fi supus altor expertize. |

**Ministru Anatolie Topală**

*Ex: Ion Iacub,*

*Tel:022-250-459*